ພິທີວາງສີລາລືກ ກໍ່ສ້າງສະຖາບັນພຸດທະສາສະຫນານາມຕົງ
ພາບ:giacngo
ວັນທີ 25/3, ສະພາບໍລິຫານງານພຸດທະສາສະຫນາຫວຽດນາມ, ສະຖາບັນພຸດທະສາສະຫນານາມຕົງຂະແມ ໄດ້ຈັດຕັ້ງພິທີວາງສີລາລືກ ແລະຂົນຂວາຍກໍ່ສ້າງສະຖາບັນພຸດທະສາສະຫນານາມຕົງຂະແມຢູ່ ເມືອງ ໂອມົນ ນະຄອນເກີນເທີ. ສະຖາບັນແຫ່ງນີ້ໄດ້ຮັບການກໍ່ສ້າງໃນເນື້ອທີ 7 ເຮັກຕາ ດ້ວຍລາຍຈ່າຍແມ່ນກວ່າ 450 ຕື້ດົງ ເພື່ອຕອບສະຫນອງຄວາມຕ້ອງການຂອງພຸດທະສາສະນີກະຊົນຂະແມຢູ່ເຂດທົ່ງພຽງແມ່ນ້ຳຂອງພາກໃຕ້ຫວຽດນາມ ແລະ ຈະຮັບພຸດທະສາສະນີກະຊົນຈາກບັນດາປະເທດ ລາວ, ກຳປູເຈຍ ແລະ ໄທມາຮຽນ. ພະອາຈານໃຫຍ່ ລີຮຸ່ງ, ຮອງເລຂາທິການໃຫຍ່ສະພາບໍລິຫານສະຖາບັນ ໃຫ້ຮູ້ວ່າ: ນີ້ແມ່ນສະຖາບັນແຫ່ງທີ 4 ຂອງສະມາຄົມພຸດທະສາສະຫນາຫວຽດນາມ ແລະ ສະຖາບັນນີ້ຈະຮ່ວມສຳພັນກັບບັນດາປະເທດອາຊີຕາເວັນອອກ, ອາຊີ ແລະ ມີຂອບຂະຫນາດລະດັບສາກົນ. ຄາດວ່າ ສະຖາບັນດັ່ງກ່າວຈະໄດ້ຮັບການກໍ່ສ້າງສຳເລັດໃນປີ 2018.
(ແຫຼ່ງຄັດຈາກ VOV)